Org.

Nesodden Arbeiderparti

 Innkalling til Årsmøte

Mandag 12. Februar 2018 kl 19.00 på Samfunnshuset. Fremmøte fra kl 18.30 for registrering og kaffe.

2. Dagsorden for årsmøte:

1. Åpning – vi synger Samholdssangen (se siste side)
2. Konstituering.
* Godkjenning av dagsorden og forretningsorden
* Valg av dirigent og to sekretærer
* Valg av to til å undertegne protokollen og to til tellekorps.
1. Årsberetninger
2. Regnskap og budsjett
3. Innkommende endringsforslag til Vedtektene
4. Andre Innkomne Forslag
5. Valg
* Styret
* Valg- og nominasjonskomite
* Programutvalg for kommuneprogrammet for 2019 - 2023

 8. ”Den politiske situasjon!” v/ Nina Sandberg

1. Avslutning – vi synger Ta hverandre i hånda og hold (se siste side)

**Forretningsorden ved årsmøter i Nesodden Arbeiderparti**

1. Møtet er åpent for partimedlemmer og medlemmer av AUF. Stemmerett har de som er ajour med sin kontingent.
2. Til å lede møte velges en dirigent og to sekretærer. Protokollen skal kun inneholde saken, hvem som har hatt ordet, forslag og vedtakene.
3. Ingen har rett til å få ordet mer enn to ganger til samme sak. Med unntak av innledere, er taletiden 5 minutter første gang og 3 minutter annen gang. Dirigenten kan når det er påkrevd stille forslag om- ytterligere forkorting av taletiden og sette strek med de inntegnede talere. Til forretningsorden gis ingen ordet mer enn en gang og høyst et minutt til hver sak. Med unntak av innledere kan talerne snakke fra sin plass i salen.
4. Forslag må leveres skriftlig til dirigenten og undertegnes av forslagsstilleren. Forslag innsendt innen forslagsfristen ansees som opptatt. Saker som ikke har noen forbindelse med sakene på Dagsorden kan ikke behandles.
5. Alle saker avgjøres med alminnelig flertall (absolutt flertall), ved stemmelikhet er forslaget forkastet. Dersom 10 stemmer krever det, stemmes det skriftlig. To personer velges som tellekorps ved møtets start, de teller uavhengig av hverandre alle stemmene og rapporterer resultatet til dirigenten.
6. Blir det fremsatt forslag om utsettelse under behandlingen av en sak (Utsettelsesforslag) skal det tas opp til avstemning etter at en for- og en i mot utsettelse har hatt ordet. Blir forslaget vedtatt er saken dermed ferdig for dette møte.
7. Det velges to personer til å undertegne protokollen.

Styrets forslag til årsmøtefunksjonærer:

Dirigent: Amund Vik

Sekretærer: Tone Frønes og Petter Moen.

To til å undertegne protokollen: Berit T Rønning og Fred Mehlum Karlsen

Tellekorps: Per Tjernshaugen og Unni Karlsen

Styrets forslag til Valg- og Nominasjonskomite: (Vedtektenes § 9, se også § 12) Innstillingen må være klar i løpet av 2018.

Leder: Henrik Thune (G)

Nestleder: Sidsel Tjernshaugen (S)

Medlem: Ståle Smith (S)

Medlem: Liv Jessen (G)

AUF: Oskar Aartun

Medlem: Mari Giske (M)

Varamedlem: For styret: Berit Rønning (S)

Varamedlem: For gruppa: Hanna Krange (G)

Styrets forslag til programkomite (Programmet for 2019 – 2023) (§13) Programforslaget må også være klart i 2018 og skal sluttbehandles før nominasjonene finner sted:

Leder: Truls Wickholm (O)

Nestleder: Ingrid Hamnes (S)

Sekretær: Jørgen Lorentzen (S)

Medlem: Bjørn Zapffe (M)

Medlem: Cathrine Kjenner Forsland (G)

Medlem: Erik Øverland (M)

Medlem: AUF

3. Årsberetning

Nesodden Arbeiderparti 2017

Året 2017 var et år preget av en stor politisk hendelse, Stortingsvalget 11. September. Det var mye som sto på spill og meningsmålingene utover våren tydet på at det ville bli regjeringsskifte. Oljevirksomheten var i vanskeligheter og ledigheten spesielt på Vestlandet var høy, regjeringen kjørte hardt på kommunereformen og forholdene på arbeidsmarkedet var preget av mye ulovligheter. Etter et forlik i Stortinget om innvandrings- og asylpolitikken trodde de fleste den saken ikke kom til å prege valgkampen. Men ingen ting gikk som en trodde. Etter ferien var det tydelige bedringer i norsk økonomi, ledigheten sank, Frp fikk liv i asylpolitikken og meningsmålingene svingte til Regjeringens fordel. Vi tapte valget, men Regjeringen fikk en mindre støttegruppe i V og Krf, og Krf ville ikke forlenge samarbeidsavtalen de hadde hatt med Regjeringen. Arbeiderpartiet satte etter valget igang en bred evaluering av hva som hadde gått galt, mange engasjerte seg og mye tyder på at våre marginale velgere hadde valgt andre enn oss eller satt seg på gjerdet. Et gjennomgående syn var at Ap var blitt utydelige i forhold til det rød/grønne samarbeidet, invitasjonen til V og lunkenhet i relasjon til arbeidslivet. Viktige utspill i eldreomsorgen og på sykehussektoren ble overskygget av at en ville skjerpe skattene med 15 milliarder.

For vår egen kommune ble det ingen kommunesammenslåing, vi fikk vår ordfører Nina Sandberg inn på Stortinget og Truls Wickholm ble vår nye ordfører. Vi har evaluert samarbeidsavtalen med H og Mdg og i budsjettet for 2018 har vi fått gjennomslag for å ansette en kommunal næringssjef. Kommunen har fått ny Rådmann og nye folk i nye roller er i ferd med å gå seg til.

Vi har fått 15 nye medlemmer og de er svært velkomne. Vi hadde imidlertid 16 medlemmer som ikke hadde betalt kontingenten for 2017, så ved årsskifte har vi 161 medlemmer med ajour medlemskontingent!

Styret i perioden har bestått av:

Leder: Jan Kristian Balstad

Nestleder: Therese Thoren

Kasserer: Sidsel Tjernshaugen

Sekretær: Jørgen Lorentzen

Kvinnekontakt: Ingrid Hamnes

1. Varamedlem: Amund Vik
2. Varamedlem: Ståle Smith
3. Varamedlem: Roger Johansen

I tillegg har Gruppeleder Truls Wickholm og AUF leder Oskar Aartun møtt med tale-, forslags- og stemmerett, Ordfører Nina Sandberg har møtt med talerett og forslagsrett. Johannes Giske sitter i fylkestinget og kan møte på styremøtene, den samme retten har Seniorgruppas leder Karl Rogne.

Etter omrokkeringen som følge av ordførerskifte har den nye gruppelederen Tone Frønes møtt i styret og Truls Wickholm har møtt som ny ordfører. Therese Thoren har flyttet fra Nesodden og medlemsmøte godkjente opprykk slik at Ingrid Hamnes ble nestleder og Amund Vik rykket opp som styremedlem.

**Styrets arbeid.**

Det har vært avholdt 12 styremøter i perioden, en styresamling og 6 styremøter på våren og 8 på høsten/vinteren. Styremøtene er lagt til mandager to timer før gruppemøtene, dvs fra kl 17.15 til 19.15. Oppmøte på styremøtene har stort sett vært bra.

For styret har det ikke vært noe store lokale saker til behandling bortsett fra at vi har byttet ordfører i perioden. Nina Sandberg ble nominert til stortingsvalget fra Akershus/Follo som nummer 3 på lista og ble valgt inn på Stortinget. Nesodden Ap nominerte tidlig Truls Wickholm som vår nye ordførerkandidat, nominasjonen ble drøftet med H og Mdg, da saken kom til kommunestyret etter Stortingsvalget ble han valgt mot noen få stemmer. I den forbindelse hadde styret også kontakt med ledelsen i SV og det ble uttrykt ønske om et bedre samarbeid, de stemte også for vår kandidat til ordfører. Saken om kommune- og regionsammenslåing kom til Stortinget i høst, og Nesodden forble egen kommune. Med hensyn til regionutviklingen gikk Akershus Ap prinsipielt for at Oslo og Akershus skulle slås sammen, men Oslo sa nei, resultatet blir at Buskerud, Akershus og Østfold bli en region kalt Viken, til dette alternativet gikk Ap inn for en deling i øst- og vest Viken.

Samarbeidet med AUF kan absolutt bli bedre, men AUF har vært aktive i valgkampen og gjorde igjen et svært godt skolevalg. Samarbeidet med Fagforbundet har kommet i gang og det er etablert en samarbeidsavtale.

Tre av styrets medlemmer tiltrer kommunestyregruppa, det var Sidsel Tjernshaugen, Therese Thoren og Jan Balstad, men etter at Therese gikk ut av styret har Ingerid Hamnes overtatt. Styret har vært representert på flere av Akershus Ap sine arrangementer.

**Representasjon**:

**Til representantskapet i Akershus Arbeiderparti**: Jan Kr Balstad og Therese Thoren med Truls Wickholm og Sidsel Tjernshaugen som personlige vararepresentanter. Det har vært to fellesmøter med fylkestingsgruppa, JanB og Sidsel har møtt på begge.

**Nominasjonskomiteen i Akershus**: Rikke Lind

**Følgende representanter møtte i Akershus Arbeiderpartis Årsmøte**: Abobakar Mustafa, Therese Thoren, Mathias Ruud, Tone Frønes, Truls Wickholm, Jørgen Lorentzen, Ingrid Halbakken.  Nina Sandberg og Johannes Giske var der i egenskap av Styret i Akershus Ap og Fylkestinget.

**Representant på Arbeiderpartiets landsmøte:** Jan Kr Balstad

**Ordfører**: Nina Sandberg / Truls Wickholm.

**Ledelsen av Kommunestyregruppa;** Truls Wickholm / Tone Frønes, gruppeleder og Tone Frønes / Johannes D Giske nestleder. Etter ordførervalget ble ledelsen utvidet med Liv Jessen.

**Kommunestyregrupp**a: Våre 9 faste medlemmer av Kommunestyret, de tre første vararepresentantene og partileder pluss to oppnevnt av partistyret.

**Valgkomiteen** har bestått av Tone Frønes, Henrik Thune, Kim Tomas Lavendel Klevengen, Mari Giske, Trygve Svensson og en representant fra AUF.

**Revisjonskomiteen**har bestått av Svein Helge Johansen (leder) og Anne Lise Hilmen med Svein Rødsten som varamedlem.

**AUF;**Leder i perioden har vært Oskar Aartun.

**Møtevirksomheten**

**8. mars** arrangerte Kvinnekontakten det tradisjonelle opplegget for Kvinnedagen (se bilag).

**25. april** hadde vi Stortingsrepresentant og nyvalgt leder av Akershus Arbeiderparti, Sverre Myrli, som snakket om utfordringene framover mot valget.

**1. mai på Fjellstrand:** Tradisjonell 1. Mai frokost i Folkets Hus. Ordfører Nina Sandberg holdt tale for dagen, Oskar Aartun ungdomsappellen. Bente Lavik og Eivind Audvik underholdt.

**15. mai** hadde vi faglig/pol konferanse på Tangenten i samarbeid med Fagforbundet.

**23. mai** hadde vi besøk av Follokameratene Tuva Moflag og Nina Sandberg. Valget sto på dagsorden, men de to Follojentene skulle også presentere hva de sto for i politikken.

**6. juni på Fagerstrand:** Fellesmøte med H om Oslofjordforbindelsen. Mange for bru! Sverre Myrli innledet fra Ap.

**13. juni på Tangenten:** Bokbad med Trond Giske.Understreket hvor viktig valget i 2017 blir.

**26. september på Fagerstrand:** Tidligere LO-leder Yngve Hågensen oppsummerte valget. Møtet godkjente endringene i gruppa og styret som følge av ordførerbytte og flytting.

**12. oktober** arrangerte Nesodden Ap avslutningsfest for Nina på Hellviktangen, mye folk, flott fest og flere representanter fra andre partier var med.

**21. november på Fjellstrand:** Øyvind Solum og Tone Frønes oppsummerte Samarbeidsavtalen (H hadde sykdomsforfall). Konklusjonen var at det hadde gått greit. Truls Wickholm presenterte seg og kom med tanker for kommunestyret i de kommende to år.

**11. desember på Annas hybel Fjellstrand:** Julemøte med Henrik Thune; Nye tider – ny utenrikspolitikk! pluss litt julekos.

**12. februar:** Årsmøte.

**Valgkampen lokalt**

Pga forhåndsstemmingen var det i år ønskelig å komme tidlig i gang med valgkampen. Styret nedsatte et valgkamputvalg med Kim Thomas Klevengen som leder og Therese Thoren, Johannes D Giske og Oskar Aartun som medlemmer. Deres rapport vil fortelle om opplegget og gjennomføringen. Vi har også fått en evaluering av vårt eget arbeid som er tilgjengelig.

Siden den blå blå regjeringen overlevde valget har det vært nedlagt mye arbeid i alle ledd av partiet for å finne ut hva som gikk galt. Hva førte til at vi i løpet av valgkampen gikk dramatisk tilbake på meningsmålingene? Arbeiderpartiet gikk til valg på tre betydelige reformer innen sykehusene, eldreomsorgen og skole, for å finansiere reformene ville Ap utligne skatt for 15 milliarder for i hovedsak de som tjente mer enn 600 000 kroner. Noen utspill fra partiledelsen i valgkampen skapte usikkerhet, et utydelig rødgrønt alternativ, invitasjon til V og Krf og konflikten med innvandrings- og integreringsministeren. Det som understreker alvoret er at meningsmålingene etter valget ikke har forbedret seg.

**Ordførerskifte**

Et ordførerskifte midt i en valgperiode er regulert i Kommuneloven og sier at det skal være valg i kommunestyret og de valgbare er medlemmer av formannskapet. I samarbeidsavtalen vi har for inneværende periode med H og Mdg heter det i et bilag at Ap skal ha ordføreren som det største av samarbeidspartiene. Det ble nedsatt et utvalg med representanter fra Styret og gruppa, men jobben ble enkel i det vi kun hadde en representant som var villig og valgbar.

Kandidaten vår var gruppeleder Truls Wickholm. Han ble senere på et medlemsmøte enstemmig valgt som Aps kandidat. Uten motkandidat ble han av kommunestyret valgt mot noen få stemmer.

**Fagerstrand**

Arbeidet til CirkelK med å utvikle sitt areal på Fagerstrand går sin gang, mye av det vi sa i vår egen utredning er fremdeles med, men det er fremdeles behov for trykk på kravet og å se området utviklet i forhold til resten av Fagerstrand og hensynet til behovet for nye arbeidsplasser. Styret har prøvd å følge med i arbeidet så godt som mulig, noe en bør fortsette med. Også andre deler av område er i ferd med å reguleres, men en støter stadig mot fylkets oppfatninger av utbygging på Nesodden.

**Kommunesammenslåing og regionreform**

For kommuner som ikke ble slått sammen med andre har det i ettertid vært usikkert hvordan nye oppgaver og finansieringen vil gå. Kommunene blir hele tiden overført oppgaver og et ikke ukjent forhold er at det ikke alltid følger nødvendige midler med. Det betyr at staten tar ut en effektiviseringsgevinst som ofte ikke er reel.

Det er imidlertid **Regionreformen** til regjeringen som har skapt mest bråk. Nesodden som endel av Akershus Fylke ser ut som skal bli en region bestående av Buskerud, Akershus og Østfold, det vil si en region som strekker seg fra Hemsedal til Halden, med Oslo som en øy mitt i regionen. Arbeidet med organiseringen av regionen er nå i gang, men hvilke oppgaver regionen skal ha har tydeligvis ikke Regjeringen klart for seg. Arbeiderparti i Akershus har prinsipielt gått for Oslo og Akershus som en region, men akseptert den nye regionen delt i to delt av Oslo. Regjeringspartiene går for den store Vikenregionen og får støtte fra Krf og V.

**Medlemskontakt og medlemsverving.**

Kontakten med medlemmene har først og fremst vært gjennom medlemsmøtene, seniorgruppa og Kvinnekontaktene. "time med mening" som gikk nogenlund i 2016 måtte vi la gå på sparebluss bla pga ombygging av Flasken. Møtene har vært godt besøkt, men det er plass til flere. Temaene på møtene har vært aktuelle og mange har deltatt i debattene.

Medlemsvervingen går tregt, vi har fått 15 nye medlemmer i 2017, men noen er også strøket/utmeldt i perioden pga kontingentrestanse. Vi har hatt et møte med Akershus Ap om bruk av sosiale medier, Mitt Ap og Arbeiderpartiet.no er steder en kan bli informert, Facebook-siden til Nesodden Ap er stort sett brukt til å informere om arrangementer, men kan også brukes til kommunikasjon. Spørsmålet er hvor mange av medlemmene som bruker disse nettstedene. Styret har ønske om å gjøre mer på dette område.

**Valgkampen tidlig i gang.**

Det var god stemning for Arbeiderpartiet på våren, stor aktivitet i forbindelse med Landsmøte og programarbeidet. Mange deltok under mottoet; *Alle skal med*. Det ble et bra program, mange mente det hadde flyttet Ap til venstre i politikken. Det var også konfliktstoff, oljeboring i havet utenfor Lofoten var et av temaene hvor en endte med et kompromiss. Den økonomiske situasjonen med en betydelig arbeidsledighet uroet mange og partiets valgstrategi fanget godt opp det folk var opptatt av. Stadige meningsmålinger kunne fortelle at V, Krf og SV lå kritisk an til sperregrensa. Over ferien lysnet det i norsk økonomi, ledigheten sank, Regjeringen fortalte at nå virker skattelettelsene og de tiltakene Regjeringen har satt inn, asyl og innvandringspolitikken blusset opp og skatteøkningen på 15 milliarder som AP kjørte fram for å finansiere reformer i skole, sykehus og eldreomsorgen fikk ikke noen positiv respons. Partiet mistet posisjonen på meningsmålingene. Resultatet kjenner vi. Det ”rødgrønne” alternativet hadde kommet i bakgrunnen til fordel for at hvert parti kjempet for sitt. Senterpartiet ble vinneren, V, Krf og SV ble reddet fra sperregrensa og Rødt fikk inn en på Stortinget. Regjeringen hadde fortsatt flertall med støtte fra V og Krf. Krf ville støtte den borgerlige Regjeringen, men ønsket ikke å videreføre samarbeidsavtalen. Venstre gikk etter en stund inn i Regjeringen. På slutten av året ligger fortsatt Ap rundt 27% på meningsmålingene og mange deltar i debatten om hva som ikke stemmer. Partiets forlik med Regjeringen fortsetter og gjør Aps politiske profil utydelig.

**Nominasjonskomite og nominasjon av Stortingsrepresentanter fra Akershus.**

Vi hadde to fra Follo på lista over Akershusrepresentanter: Nina Sandberg på 3. plass og Tuva Moflag på 5. plass, begge ble valgt inn. Akershus fikk 5 plasser på Stortinget. Arbeiderpartiet fikk 27,4% ved stortingsvalget, 26,3% oppslutning i Akershus, på Nesodden var oppslutningen 24,1%.

**Representantskapet i Akershus Ap**

Representantskapet har hatt to Fellesmøter med Fylkestingsgruppa.

Regionutviklingen sto på dagorden på det første møte. Her forelå det forslag fra et utvalg om en storregion som omfattet et område fra Halden til øverst i Hallingdal. Forsamlingen var negativ til en slik regiondannelse og var skeptisk til også en mer begrenset størrelse dersom ikke Oslo var med. Oslo hadde sagt nei til å inngå i en større region. Jan Balstad og Sidsel Tjernshaugen møtte.

Det andre møtet, 16.11, behandlet også Regionreformen som har utviklet seg til en vanskelig sak siden Oslo ikke vil delta i noen løsninger, men beholde de fullmaktene de har utover det som omfatter fylkenes oppgaver. Her ble også asylpolitikken diskutert og det ble avgitt en uttalelse som støttet flertallet på Stortingets behandling av de såkalte *asylbarna.* Også forholdene i Kurdistan kom opp her med en uttalelse. Jan Balstad og Sidsel Tjernshaugen møtte fra Nesodden.

I ettertid vet vi at regionreformen ble vedtatt av et flertall og Viken som regionen vår nå heter omfatter Østfold, Akershus, og Buskerud.

**Landsmøte i Arbeiderpartiet**

Landsmøte var fra 20. til 23. april 2017. Etter grundig forarbeid vedtok Landsmøte et nytt program som de fleste var godt fornøyd med. Ledelsen ble gjenvalgt og stemningen var god ved møtets avslutning. Akershus møtte med 30 delegater, Jan Balstad møtte fra Nesodden Ap.

**Seksuell trakassering**

I kjølevannet av MeToo kampanjen kom det varsler som førte til at Arbeiderpartiets nestleder Trond Giske trakk seg etter råd fra partilederen. Arbeiderpartiet har satt i gang et arbeid for å få klarere retningslinjer for hvordan en skal behandle slike saker fremover. Det er spesielt kombinasjonen alkohol og arrangementer hvor voksne og unge deltar sammen som har hatt fokus i denne debatten. I tillegg kommer krenkende bruk av sosiale medier. Når de nye retningslinjene foreligger er det viktig at alle i partiet forholder seg til disse.

**Beretning fra Kommunestyregruppa**

Sammensetning:

Kommunestyregruppas sammensetning ble endret 18.10.17 da Nina Sandberg ble innvilget fritak fra sine politiske verv og Truls Wickholm ble valgt til ordfører. Fram til 18.10.17 besto kommunestyregruppas faste medlemmer av: Nina Sandberg, Truls Wickholm, Tone Frønes, Johannes Giske Dalen, Liv Jessen, Cathrine Kjenner Forsland, Henrik Thune, Abobakar Rashid Mustafa, Ingrid Hallbakken, Roger Sollied Johansen, Hanna Krange, Mari Giske, Jan Balstad, Sidsel Tjernshaugen, Therese Thoren – de tre sistnevnte er styrets representanter i gruppa. Gruppas leder Truls Wickholm og nestleder/sekretær Tone Frønes.

Etter 18.10.17 består kommunestyregruppas faste medlemmer av: Truls Wickholm, Tone Frønes, Johannes Giske Dalen, Liv Jessen, Cathrine Kjenner Forsland, Henrik Thune, Abobakar Rashid Mustafa, Ingrid Hallbakken, Roger Sollied Johansen, varamedlemmer til kommunestyret: Hanna Krange, Mari Giske, Karl Rogne, fra styret: Jan Balstad, Sidsel Tjernshaugen, Ingrid Hamnes (erstatter Therese Thoren som er flyttet fra kommunen)

Ny ledelse av kommunestyregruppa:

Tone Frønes leder

Johannes Giske Dalen og Liv Jessen deler vervet som sekretær/nestleder.

Tone Frønes og Liv Jessen er faste medlemmer av formannskapet, Johannes Giske Dalen er første varamedlem.

Ledelsen samarbeider tett med ordfører Truls Wickholm

Som følge av fritak for Nina Sandberg fra kommunestyret og formannskapet ble Roger Sollied Johansen valgt til fast medlem av kommunestyret og Liv Jessen fast medlem av formannskapet. Cathrine Kjenner Forsland etterfulgte Truls Wickholm som leder av Skole- og oppvekstutvalget og Ingrid Hallbakken gikk inn som fast medlem av utvalget. Roger Sollied Johansen etterfulgte Therese Thoren som varamedlem til Kultur- og miljøutvalget.

Kommunikasjon og forankring:

Møtene avholdes samme uke som formannskapet møter. Saker som er til behandling i formannskapet og kommunestyret diskuteres i gruppemøtet. En utfordring er at saker til kommunestyret, og som ikke behandles i formannskapet, ofte ikke er offentligjort når gruppemøtene avholdes. Gruppemøtene avholdes i Tangenten.

Innkalling skjer via e-post til faste medlemmer i gruppa, vararepresentanter og de som for øvrig står oppført på kommunestyrelista samt styrets medlemmer. Gruppemøtene er åpne for alle medlemmer. Gruppemøtene har stort sett godt fremmøte av de faste medlemmene.

Det er avholdt 12 gruppemøter.

Gruppa organiserer arbeidet slik at det er utvalgsmedlemmet som i hovedsak har ansvar for å ta saken som tilhører vedkommende utvalg når den kommer til kommunestyret. Dette sikrer også at alle i gruppa markerer seg på talerstolen i kommunestyret. Standpunkt skal allikevel forankres i gruppemøte. Vi søker også å forankre spørsmål og interpellasjoner i gruppa før de fremmes.

Samarbeid med andre partier:

Vi har en samarbeidsavtale med H og MDG som medfører at vi fremmer et felles budsjettforslag. Det var en positiv innstilling til budsjettprosessen og til fellesforslaget fra de andre partiene, og bortsett fra Rødt fikk vi støtte for fellesforslaget fra SV, V, Krf og Frp. Det er satt av ca. 1,7% i disposisjonsfond.

Truls Wickholm Tone Frønes leder nestleder/leder

**Beretning fra ordfører**

Onsdag 18. oktober 2017 tok undertegnede Truls Wickholm over som Ordfører etter Nina Sandberg som var blitt valgt inn på Stortinget tidligere sammen høst. Nina hadde da sittet 6 år som ordfører på Nesodden.

Nesodden Arbeiderparti hadde en avtale med Høyre og MdG om at dette vervet skulle tilhøre Arbeiderpartiet også om Sandberg gikk av. Dette ble overholdt. Det ble ikke fremmet noen motkandidat i kommunestyret og kun fire av 31 representanter stemte mot. Dette oppfattes som positivt.

Perioden fra oktober og frem til årsmøtet har vært preget av budsjettarbeid og å gjøre seg kjent med kommunen. Budsjettet ble vedtatt etter noe som flere gav utrykk for var en god prosess. Budsjettet fikk også sekundær tilslutning fra alle partier i kommunestyret. Budsjettprosessen i stort fungerer ved at administrasjonen prøver å følge opp det som ligger i politiske signaler og legger det inn i sitt budsjettforslag. Dersom partiene ikke mener dette er godt nokk gjøres justeringer i etterkant.

Arbeiderpartiet kan være godt fornøyd med satsning på skole i budsjettet. Både ved flere lærerressurser og mer ikt inn i skolen. I tillegg har gruppa prioritert viktige satsninger på næringsrådgiver, mer ressurser til planavdelingen, penger til vanntårnet og arbeidet med det som kan bli en ny skolestruktur og sentrumsutvikling på Nesodden og Tangenåsen. For å nevne noe.

I rollen som ordfører blir dette spennende prosjekter å følge opp. I tillegg fortsetter arbeidet med utviklingen av Fagerstrand. Kommunen er også inne i siste del av sitt arbeid med kommuneplanens areal og samfunnsdel. Her legges mange viktige premisser for kommende kommunestyreperioder.

Det oppleves som at Nesodden står foran flere store endringer og viktige valg i de kommende årene. Kommunen har en stor jobb å gjøre med digitalisering, som kan gi bedre arbeidsprosesser i kommunen og øke tilgjengeligheten og bedre kommunikasjonen med befolkningen. Det er også et stort behov for et bedre planverk for kommunens arealer dersom man skal kunne klare å styre utviklingen slik man legger opp til i samfunnsdelen. Målet må være å ta vare på Nesoddens kvaliteter i måten kommunen vokser og utvikler seg på.

Det er et mål som ordfører å være aktiv og tilegnelig for befolkningen, lag, foreninger, idrett, bedrifter og media. Kun gjennom en aktiv dialog med Nesoddens innbyggere kan vi finne riktig vei fremover.

Det har vært en styrke som ordfører å ha en stabil, kompetent og slagkraftig partigruppe i ryggen. Det blir også spennende med hvordan vi jobber videre med å gjøre det samarbeidet enda bedre.

Ordfører har også startet opp et «fredagsbrev» på kommunens nettside. Har skal man kunne holde seg oppdatert på hva som skjer og har skjedd. Det jobbes også med en løsning på hvordan man kan gjøre ordførers offisielle kalender tilegnelig på nettsiden.

Jeg ser frem til god og hyppig kontakt med partiets styre og medlemmer i det viktige året vi har fremfor oss. Det er her vi legger grunnlaget for valgseier 2019.

**Beretning fra Kvinnekontakt**

Det ble gjennomført 8. mars-feiring på Tangenten Øvre plan. Therese Thoren og Bente Lavik var med i arrangementskomiteen. Tittelen for dagen var "Kunsten å være kvinne". Fire kvinner med ulik bakgrunn og oppvekst ble invitert til å fortelle sin historie.  Det ble et vellykket arrangement og mange deltok. Therese Thoren innledet kvelden. Mina Gerhardsen, Bente Lavik, Julie Winge og Cennet Arslan bidro. I tillegg var det underholdning.

Det ble servert kaffe og kake til alle som kom.

Facebook siden, Nesodden AP`s kvinnenettverk ble aktivt brukt i forkant av møtet. Bruk av sosiale medier vil være aktuelt i forkant av årets kvinnedag. Målsetningen er å markedsføre arrangementet.

Ingrid Hamnes

**Beretning fra Arbeiderpartis seniorgruppe**

Seniorgruppa til Nesodden Arbeiderparti er et tilbud til partiets medlemmer over 60 år. Formålet med gruppa er politiske diskusjoner og sosialt samvær. Seniorgruppa søker å være en ressurs for Nesodden Arbeiderparti.

Leder i 2017 var Karl Rogne og sekretær var Liv Jessen som i etterkant av møte sender referater fra møtene til alle medlemmer i seniorgruppa. Det er utarbeidet vedtekter for Seniorgruppa, og leder møter som observatør på styremøter i Nesodden Arbeiderparti. Vi anser det viktig å holde god kontakt med partiledelsen.

Det er ikke innført kontingent for medlemmene, ei har vi mottatt økonomisk støtte fra eksterne til gruppa. Alle utgifter er båret av det enkelte medlem. Møtene har blitt holdt på Flasken restaurant på Flaskebekk, på en tirsdag fra 12.15 til 14.00. Noen møter ble holdt andre steder pga oppussing av Flasken.

Aktiviteter/møter (se tilsendte referater om detaljer og oppmøte)

|  |  |
| --- | --- |
| 24. 1 | Seniorårsmøte. Karl ble valgt til leder, Liv sekretærEtter årsmøtet orienterte Karl om rådmannens forslag til eiendomsskatt.  |
| 21.221.3 | ”Staten som kapitalist” foredrag av Harald Norvik med etterfølgende diskusjon. Spennende tema mange var opptatt av.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rådmann Geir Grimstad innledet om de påbegynte Omsorgsboligene på Fjellstrand. |
| 18.4 | Roger Holland innledet til diskusjon om situasjonen for sosialdemokratiene i Europa.  |
| 16.5 | Karin Bjørnstad tidligere lærer, rektor og virksomhetsleder for barnevernet på Nesodden, snakket om de tilbud til barn og unge vi har på Nesodden |
| 8.8 | Hvilke saker mener vi blir viktige i valgkampen? |
| 12.9 | Valgoppsummering |
| 10.10 | Unni Karlsen, leder av Omsorgstjenesten Nesodden Røde Kors: Besøkstjenesten og flyktningarbeidet i Nesodden Røde Kors forteller om det viktige arbeidet som gjøres  |
| 7.11 | Partileder Jan Balstad holdt et spennende foredrag om ”Arbeidstakernes stilling i en globalisert økonomi i vår del av verden” |
| 5.12 | Liv foredro til debatt om hvilke utfordringer Norge og AP står overfor mht ruspolitikk. |

2017 var et år med store politiske utfordringer i Norge og verden. Dessverre tapte vi valget i september og flere forsøk på evalueringer av hva som gikk galt ble gjennomført.

Seniorgruppa i Nesodden Arbeiderparti ønsker å opplyse seg, diskutere og gjøre seg opp meninger om viktige nasjonale og globale spørsmål. Vi er en aktiv gjeng som liker å diskutere og det lover bra for 2018. Ledelsen av seniorgruppa ønsker at flere seniorer skal kunne være aktive og delta i våre møter.

Karl Rogne Liv Jessen

Leder sekretær

**Beretning fra Nesodden AUF**

Året 2017 har vært et turbulent år, med opp og nedturer. Vi i Nesodden AUF har hatt et hyggelig år selv om valgkampen har preget mye av året. Vi har fått mange nye medlemmer selv om disse medlemmene ikke har blitt talt opp. Sist gang tallene ble oppdater var vi 81 medlemmer, men det har vært en god del vervinger siden sist gang tallene ble telt opp.

Styret i perioden 28.01- 26.10har bestått av:

Leder: Oskar S. Aartun

Nestleder: Juni Moltubak

Kasserer: Oda Aase

Sekretær: Viktor Da Silva

Kommunikasjonsansvarlig: Filippa Jansen

Styremedlemmer: Tobias Thune, Are Disen og Sigurd Helleberg

Varamedlemmer: Mathias Ruud, Tyr Grimstad og Max Legvold Jensen

Endringer etter perioden 26.10:

Nestleder: Tobias Thune

Delt kassereransvar: Tobias Thune og Oskar S. Aartun

Sekretær: Are Disen

Styremedlemmer: Mathias Ruud Tyr Grimstad

Varamedlemmer: Juni Moltubak, Max Legvold Jensen, Viktor Da Silva og Sigurd Helleberg.

Vi har hatt 6 styremøter i perioden, likt fordelt før og etter sommeren. Vi har bare arrangert to medlemsmøter på Nesodden. Det første var valgkamp på 1-2-3 Ina Libak og vi hadde et møte etter valgkampen der vi snakket om høyrepopulisme. Men Nesodden har hatt flere møter med andre lokallag, på grunn av valgkampforberedelser. Det har også vært regionale møter i AAUF, blant annet valgkampsseminarer som har tatt mye av tiden før og etter sommeren. I tillegg sitter fem fra Nesodden AUF i utvalg i AAUF, der hvor Nesodden har representanter i Likestilling og Inkludering, Miljø, Arbeid og Utdanning og Internasjonalt. På vegne av utvalgene har representantene skrevet politiske uttalelser til AAUF representantskap.

På årsmøte i AAUF var vi representert med Tyr Grimstad, Mathias Ruud, Filippa Jansen, Are Disen, Tobias Thune og Oskar S. Aartun. Der fikk noen av oss forskjellige roller i manifester. Vi fikk stemt frem bra politikk og det var skikkelig gøy.

På Utøya var vi enda flere enn i fjor med åtte medlemmer, og mange var nye medlemmer. Det var utrolig lærerikt og morsomt, selv om det regnet en del.

Valgkampen var lang og bestod av mange timer foran butikker og på brygga. De fleste aktive medlemmene var aktive igjennom store deler av valgkampen, i tillegg fikk vi mange inaktive medlemmer til å bidra på slutten med postkasseaksjon og på AUF arrangementer. I tillegg var det veldig mange som bidro til et bra skolevalg og ikke bare på Nesodden, men rundt om i Follo. Vi fikk også vervet mange nye medlemmer på skolevalget, som har vist interesse for å ta del i lokallaget vårt. Dessverre gikk ikke valget som vi håpet, men AUFerne sin innsats er likevel noe å være stolt av.

Nesodden AUF har hatt to vervinger på Nesodden vgs som har gått kjempebra. I tillegg vervet vi masse i valgkampen og ungdommene var ekstra engasjert.

**4 Revidert regnskap og budsjett legges fram på årsmøte.**

**5 Vedtektene**

**Forslag fra styret til vedtektsendringer**

Saken har vært oppe tidligere og det har vært ulike syn på om styret i Nesodden Ap bør velges for et eller to år. Styret har derfor drøftet saken i styremøte og vurdert fordeler og ulemper ved de to alternativene.

Styret har konkludert med at toårige valg og at halve styret velges første gang for et år er den beste løsningen. Når en har kommet fram til det er det for å styrke partiledelsens rolle i politikken på Nesodden. Styret i et Kommuneparti kan kun opp-arbeide seg kompetanse og autoritet ved at det er en viss kontinuitet. Det kan lett bli ubalanse mellom Kommunestyret som velges for 4 år og Partistyret som velges hvert år. Et argument for valg hvert år har vært at styret er et sted hvor en kan lære om politisk arbeid, dette kan lett løses ved at en bruker vararepresentantene til å ivareta den siden av saken. Leser en vedtektene til Nesodden Ap vil en raskt se partistyrets viktige rolle og organisasjonsmessige betydning. For best å kunne ivareta sine oppgaver fremmer styret følgende forslag til endringer i § 3.6:

**Styret: Det velges fem medlemmer av styret bestående av leder, nestleder, sekretær, kasserer, og kvinnekontakt. Styret bestemmer hvem av styrets medlemmer som skal ivareta oppgaven som studieleder. Leder og sekretær velges i 2018 for et år, mens nestleder, kasserer og kvinnekontakt velges for to år. Valgperioden vil deretter være to år. Videre velges tre varamedlemmer for et år, de velges i numerisk rekkefølge.**

Styret vil også foreslå følgende endring i § 6:

**Styret består av 5 medlemmer med følgende roller:**

**. Leder**

**. Nestleder**

**. Kasserer**

**. Sekretær**

**. Kvinne-kontakt**

**Styret utpeker en av disse 5 til å ivareta rollen som studieleder.**

Som følge av ovenstående fremmer også styret følgende endring i § 9.2:

**Alle valg er for et år av gangen unntatt valg av styret og kvinne-kontakt som velges etter regelen i § 3.6.**

**6 Andre forslag**

**5 forslag fra AUF som styret mener årsmøte bør vedta og som styret skal følge opp.**

**1. Forsvinninger fra norske mottak (AUF)**

Ifølge NTNUs rapport ‘Barnevernets arbeid med barn i asylsøkerfasen’ forsvant det 42 mindreårige asylsøkere fra mottak og omsorgssentre i 2014. En stor del av disse forsvinningene er enslige mindreårige asylsøkere. Går vi tilbake til 2012 ser vi at hele 107 barn forsvant fra mottak før fylte 18 år, hvorav 52 var enslige mindreårige. Inkluderer vi de som forsvinner fra mottak etter fylte 18 år, øker tallene drastisk. Totalt i perioden 2008 til 2014 har det forsvunnet 384 barn fra norske mottak.

Når et barn forsvinner fra et mottak skal barnevern, UDI, mottak, politi og representant bli varslet, og alle disse instansene har ansvar for å følge opp. Ved forsvinning skal mottaket blant annet sende savnetmelding til nærmeste politimyndighet innen 24 timer, samt varsle barneverntjenesten i kommunen. Til tross for dette tyder forskning på at de forsvunne barna ikke blir fulgt tilstrekkelig opp. Lov om barneverntjenester §1-2 sier at alle barn som oppholder seg i riket har de samme rettighetene, uavhengig av oppholdsstatus. Dette innebærer at alle forsvinningssaker skal bli tatt på alvor og fulgt opp. Arbeiderpartiet ser disse tallene som svært bekymringsfulle, og mener noe må gjøres for å forbedre oppfølgingen av forsvunnede mindreårige asylsøkere.

Ifølge Barne-, ungdoms- og familiedirektoratet er mindreårige asylsøkere, og da spesielt enslige, spesielt sårbare for å kunne bli offer for menneskehandel. En av de største bekymringene ved forsvinning fra mottak, er derfor at barn kan bli utsatt for menneskehandel eller havne i andre kriminelle miljøer. Arbeiderpartiet mener det må iverksettes tiltak for å fange opp barn i denne situasjonen, og kartlegge hvilke miljøer barna havner i.

Arbeiderpartiet vil derfor:

* Redusere tidsfristen for å melde en forsvinning fra norske mottak og omsorgssentre
* Iverksette tiltak for å fange opp forsvunne barn i disse miljøene, eller asylsøkende barn som står i fare for å havne i et kriminelt miljø, i tillegg til å kartlegge hvilke kriminelle miljøer barna havner i.

**2. Internering av barn og barnefamilier (AUF)**

Ifølge Redd Barna har det siden 2013 blitt internert 794 barn på Trandum utlendingsinternat.

I NOAS’ rapport ‘‘Jeg har ikke gjort noe galt’ - Barn og foreldres opplevelse av tvangsretur’ forteller barn og barnefamilier om deres oppfattelse av tvangsretur og internering. Barna og familiene forteller om unødvendig tvang og skremsel ved pågripelse og under interneringen. Blant annet forteller seks av åtte barnefamilier i intervju at de ble pågrepet før klokken 5 om natten, og alle utenom én familie at politiet tok seg inn uten å banke på. Flere beskrev Trandum utlendingsinternat som lignende et fengsel, med låste dører, piggtrådgjerde og kameraovervåkning.

Ifølge NOAS’ rapport har tvangsretur langvarige konsekvenser for barna som opplever det. Barna rapporterte om blant annet søvnproblemer, konsentrasjonsvansker og frykt for politiet i etterkant av interneringen. Arbeiderpartiet mener det er tydelig at barnets beste ikke vektlegges ved tvangsretur per i dag, og at dette må forandres på.

Arbeiderpartiet vil derfor:

* At Politiets Utlendingsenhet (PU) og lokalt politi skal være sivilkledd ved pågripelse og tvangsreturnering og ikke kan pågripe for tvangsretur før klokken seks om morgenen
* At politiet ikke kan pågripe barn og barnefamilier som oppholder seg på krisesenter
* At både mannlige og kvinnelige politibetjenter skal være til stede ved internering og tvangsretur, slik at det kan føres tilsyn av kvinner og jenters påkledning, toalettbesøk og lignende av kvinnelig politi
* Jobbe for at barn og barnefamilier ikke skal interneres under noen omstendigheter, men heller innkvarteres på et separat, barnevennlig mottak eller kjøres rett til flyplassen.
* Jobbe for å finne alternativer til kroppsvisitasjon med full avkledning
* At det skal settes krav til kompetanse hos personell som er involvert i internering
* At barn og andre som skal tvangsreturneres og/eller er plassert på internat skal ha tilgang på andre å snakke med enn politi og familie, f.eks. helsesøster, psykolog
* At hensyn til barns beste skal vektlegges ved tvangsreturnering
* At det skal lovfestes en maksgrense på internering på 48 timer, uten unntak
* Vurdere å øke returstøtten
* Utrede andre anbefalinger presentert av NOAS
* Alle utsendelsessaker skal behandlet umiddelbart

**3. «Si ifra» på alle skoler! (AUF)**

Alle bedrifter i Norge er pålagt å beskytte sine ansatte gjennom arbeidsmiljøloven, men studenter regnes ikke som ansatte og er dermed ikke beskyttet. Dette resulterer i at studenter ikke har like mange rettigheter og det er derfor vanskeligere å sørge for gode klagesystemer. Dette gjør studenter til en utsatt gruppe for seksuell trakassering.

I en undersøkelse gjort av Sentio for Studentorganisasjonen og Universitas har 1 av 8 studenter opplevd uønsket seksuell oppmerksomhet fra en ansatt eller medstudent på sin institusjon. Dette tilsvarer i at over 30 000 studenter har opplevd uønsket seksuell oppmerksomhet. Noe oppsiktsvekkende med undersøkelsen var at seksuell trakasseringen rammer alle kjønn tilnærmet like mye.

Det er flere høyskoler og universiteter som har forstått at det må dannes klagesystemer for studenter. Blant annet har Universitet i Oslo og Universitetet i Agder ordningen «si ifra» der man kan henvende seg til når det skjer noe alvorlig som angår deg selv eller om man får vite om alvorlige forhold som gjelder andre. «Si ifra» hjelper deg med å behandle saken man har sendt inn. Saken behandles etter alvorligheten som den som henvender saken har kategorisert selv som rødt, gult eller grønt lys. Der grønt er lite alvorlig til rødt som er veldig alvorlig.

Flere hevder at ordningen «Si ifra» gjør det er lettere som student å tilkalle hjelp, samtidig som ordningen kompenserer for at studenter ikke er beskyttet under de samme lovene, som ansatte. Derfor burde ordninger som «si ifra» blitt satt i gang på alle universiteter og høyskoler i Norge.

Arbeiderpartiet vil derfor:

* Gå inn for å standardisere ordninger som «Si ifra» på alle norske videregående skoler, universiteter og høyskoler
* At studenter som varsler skal bli behandlet likt som ansatte som varsler

**4. Reformer barnevernet til barnets beste**

For Arbeiderpartiet er det viktig at alle barn får en god oppvekst i trygge rammer. Dessverre får ikke alle barn en trygg oppvekst med den omsorgen de trenger. Da må barnevernet ha nødvendig handlingsrom for å sikre barna den oppveksten de trenger. Imidlertid er det ikke alle barn som opplever at hjelpen fra barnevernet i dag er tilstrekkelig.

Barnevernet skal være sikkerhetsnettet for barn og familier som ikke ivaretar barns oppvekstvilkår. Arbeiderpartiet mener et sterkt og kompetent barnevern er nødvendig for å ivareta barn og familier som trenger det. For at barnevernet skal fungere optimalt mener Arbeiderpartiet det trengs en endring og et løft for sektoren.

Mange ansatte i dagens barnevern melder om at de har for mange saker, og for lite tid til oppfølgning og undersøkelser. Arbeiderpartiet mener derfor at alle saksbehandlere skal ha en maksgrense for antall saker de til enhver tid har.

Barnevernet preges i dag av å være oppstykket, og kan fremstå forvirrende og gjøre at barn opplever å bli kasteballer i systemet. Det er mange tilbydere, både private og offentlige, og bredden gjør tilbudet uoversiktlig og utilgjengelig.

Arbeiderpartiet ønsker en reform for organiseringen av barnevernet som gjør det enklere å forholde seg til, til det beste for barnet. Vi mener barnevernet best kan organiseres under de nye regionene, i stedet for å være delt mellom kommunene og staten. På den måten kan man sikre å styrke fagmiljøene, tilbudet og oppfølgingen av utsatte barn.

Barnevernet styres etter tre grunnleggende prinsipper: barns beste, det biologiske prinsipp og minste inngreps prinsipp. Barnets beste skal alltid være det grunnleggende prinsippet i barnevernets arbeid, og barnets mening og ønsker skal tillegges vekt jfr. barnekonvensjonen og barneloven. Arbeiderpartiet mener barnets behov for utviklingsfremmende tilknytning bør vektlegges enda sterkere, og støtter forslag om å ta inn dette som et prinsipp i barnevernloven. Alle barn i barnevernet bør få en fast saksbehandler, slik at de opplever en trygghet og kontinuitet.

Arbeiderpartiet vil at barnevernet skal være et tilbud gitt av det offentlige, og at det ligger under kommunenes og statens ansvarsområder. Dette betyr at for å bevare kontinuiteten til barnevernet må avskaffe anbudsordningene og konkurranseutsetting av barnevernet. Arbeiderpartiet vil derfor gi barnevernet et løft i ressurser og kompetansebygging, slik at de står best rustet til å ta ansvar for barneverntjenesten.

Arbeiderpartiet vil:

* Ha en reform av barnevernet som forenkler barnevernets arbeid til barnets beste
* At barnevernet organiseres under regionene i stedet for kommune og stat
* Ta inn det utviklingsfremmende tilknytningsprinsippet i barnevernets arbeid
* At det tilstrebes at søsken plasseres i samme fosterfamilie eller adoptivfamilie
* Avvikle anbudsordningen innen barnevernet, og erstatte de kommersielle aktørene med offentlige eller frivillige ikke-kommersielle aktører
* Øke bevillingene til barnevernet for å gi et bedre tilbud
* Sette en maksgrense for antall saker en saksbehandler kan ha i barnevernet
* At alle ansatte i barnevernet må sikres muligheter til veiledning, etterutdanning og videreutdanning
* Styrke rekrutteringen og opplæringen til fosterfamilier
* At barna får faste saksbehandlere i barnevernet
* Sikre bedre rutiner og samarbeid mellom barnehager, skoler og barnevernet, samt øke de ansattes kunnskap om omsorgssvikt

**5. Privatisering i utdanningssektoren**

For Arbeiderpartiet er det viktig å sikre god velferd til alle. Vi mener det er et grunnleggende prinsipp at offentlige ressurser skal komme befolkningen til gode. Derfor mener vi at velferdstjenester i hovedsak skal drives av det offentlige, som har kvalitet som hovedmål, ikke profitt.

**Barnehager**

For å få til full barnehagedekning, var det i sin tid avgjørende å også ta i bruk private barnehager for å få opp tilbudet av barnehager raskt. Arbeiderpartiet innser at det i noen tid framover fortsatt vil finnes private barnehager, men ser mange problemer med den private driften slik den fungerer i dag. Vi sier derfor nei til ytterligere privatisering av offentlige barnehager, og vil ha en gradvis overtakelse av driften av private barnehager til det offentlige.

I dag likebehandler staten private og offentlige barnehager økonomisk. Ved å likebehandle, overfinansierer man i realiteten de private barnehagene. Private barnehager velger oftere å ha en homogen gruppe barn i barnehagen, færre pedagoger per barn og tilslutter seg ikke nasjonale tariffavtaler. Arbeiderpartiet mener derfor at lovverket må strammes inn slik at man ikke overfinansieres. Det er lov å ta ut utbytte fra private barnehager og sjansen for dette øker når de private barnehagene sitter igjen med mer midler enn de offentlige.

Arbeiderpartiet vil derfor:

• Innføre en lov som hindrer barnehageeiere å ta ut utbytte

• At alle private barnehager skal tilslutte seg nasjonale tariffavtaler som regulerer de ansattes rettigheter

• At kommunene sier nei til ytterligere privatisering av offentlige barnehager

• At vi endrer lovverket slik at private barnehager ikke fullfinansieres på samme måte som offentlige barnehager

**Skoler**

Fellesskolen er kjernen i sosialdemokratiet. Ved at alle barn går på samme skole blir de kjent med mennesker med ulik bakgrunn og får respekt for og tillitt til hverandre. Fellesskolen er en mangfoldsskole, der alle får tilpasset opplæring, men er en del av fellesskapet. For oss i Arbeiderpartiet er det viktig at elever, uansett hvor de bor i landet skal ha en god skolegang. Ved at det offentlige driver skoler, sikrer man ressurser i hele landet, også der det ikke lønner seg å drive skole.

Opprettelse av kommersielle privatskoler truer fellesskolen fordi ressurser fra skolesektoren flyttes fra de offentlige skolene til de private, som har som hovedmål å tjene penger. Historien har vist at privatskoler i Norge i all hovedsak har vært eid av store selskaper som har tatt ut utbytte, både gjennom å bryte loven og gjennom å opprette flere underselskaper og finne måter å omgå regelverket på. Vi i Arbeiderpartiet mener at alle elever har rett på en forutsigbar skolegang. Det er mange eksempler på privatskoler som legger ned og der elevene blir stående uten skoleplass slik at det offentlige plutselig må overta. Vi mener at ressursene som brukes på skole i Norge skal gå til å gi elevene kunnskap, ikke til rike investorer.

Derfor vil Arbeiderpartiet:

• Hindre at skoleeiere skal kunne ta utbytte, og ha en enda strengere kontroll med hvordan skoleeierne bruker datterselskaper for å omgå regelverket.

• Gi mer midler til utdanningsdirektoratet, slik at de får større handlingsrom til å gjennomgå grundige kontroller av privatskoler.

• Gi strengere bøter til skoleeiere som tar ut utbytte.

• Endre loven slik at det ikke kan gis statsstøtte til å starte opp religiøse og livssynsbaserte skoler.

• Kun gi skoler med klart pedagogisk alternativ til den offentlige skolen statsstøtte, men begrense omfanget ved at det er avhengig av enighet med skoleeier i kommunen/fylkeskommunen.

• Hindre privatskoler fra å ta utbytte.

• Reversere endringene i privatskoleloven som Høyre og FrP-regjeringen har gjennomført.

**Forslag som skal oversendes Akershus Ap (frist 16.februar)**

**Forslag fra Jan Balstad:**

1. **Nei til Søndagsåpne butikker**

I dag lever de yrkesaktive og særlig barnefamiliene en kamp mot tidsklemma. Da er det godt å vite at i slutten av uka kommer det en dag hvor en kan puste ut, familien og folk kan være sammen og gjøre det en har lyst til. Særlig viktig er søndagen for at mange kommer seg ut i naturen og kan dyrke litt friluftsliv. En stor del av befolkningen ser også på søndagen som en relgiøs hviledag.

**Arbeiderpartiet må gå i mot alle former for mer søndagsåpne butikker. Varehus skal være stengt på søndager.**

1. **Utrede ulempene ved EØS avtalen**

Norge må stå i mot EUs direktiver som er ødeleggende vår norske samfunnsmodell.

Norge har gjennom EØS fått markedsadgang til Det indre marked i EU og det er bra for mange norske bedrifter, men prisen vi betaler er i liten grad utredet. Fri bevegelse av arbeidskraft og en rekke av EUs direktiver griper kraftig inn i forhold som danner grunnlaget for den norske samfunnsmodellen. Den EØS modellen vi i sin tid sa ja til innebar ikke at østeuropa skulle ha fri tilgang til vårt arbeidsmarked. Den liberalistiske grunnmodellen EU driver etter står i motstrid til den norske modellen med sitt trepartssamarbeid og velferdsmodell. Nå kommer det signaler om at EU vil styrke de private velferdsprofitørene i konkurransen med kommunene om offentlig velferdsproduksjon.

**Akershus Arbeiderparti vil at Arbeiderpartiet skal be regjeringen om å utrede de negative sidene av EØS avtalen for å se hvordan vi kan unngå at vårt arbeidsliv og vår velferdsmodell blir undergravet litt etter litt.**

Forslag fra Tone Frønes:

1. **Tannhelse**

Ap-landsmøtet vedtok i 2009 at tannbehandling i sterkere grad skal innordnes i helsesystemet med egenandeler på lik linje med resten av kroppen. Nesodden Arbeiderparti vil innføre tannbehandling i helsesystemet med egenandeler på linje med annen behandling i denne stortingsperioden.

**Forslag fra Trygve Norby**:

1. **Næringspolitikk**

Norge som et lite land uten stordriftsfordeler må finne sine satsinger på områder vi har komparative fortrinn fram for andre land.

Slike områder finner vi blant annet i produksjon av fornybar energi og industriell utnyttelse av denne ressurs for produksjon av miljøvennlige produkter som aluminium og silisium. Havet er et annet område, Norges store disponible havområder åpner for store muligheter, men også et betydelig ansvar for forvaltningen av ressursene og miljøet. Vi bør legge mer vekt på næringsutvikling tilknyttet havet. For å utnytte vårt potensiale er forskning og kunnskap i alle ledd av verdikjeden viktig. Spinn off fra dette kan med fordel utnyttes av annen næringsvirksomhet særlig gjelder det leverandørindustrien til satsingen på produksjon av energi og utnyttelsen av havområdene våre.

Innenfor disse områdene ligger også en stor mulighet for å gjøre Norge billigere.

Vår største, viktigste, forurensningsfrie ressurs er vannkraften. Den må moderniserer og effektiviseres. Med rikelig tilgang på rimelig miljøvennlig kraft kan store deler av vår infrastruktur elektrifiseres i betydelig grad.

Derfor er det viktig at vi har nasjonal kontroll over disse ressursene, vi kan gjerne eksportere kraft vi ikke bruker selv, men tilslutning til overnasjonale organer som svekker vår egen kontroll må ikke skje.

**Akershus AP sier nei takk til EUs energidirektiv. Norge ønsker full kontroll over sine egne naturressurser.**

1. **Industriell innovasjon**

For å øke utnyttelsen av norsk innovasjon må det satses mer, systematisk og i det offentlige på en inkubatorfunksjon som bidrar til å bringe en vellykket industriell ide igjennom gründerfasen til industrialisering. Det kan innebære: Deltakelse i eierskap, profesjonell assistanse, strategi, markedsassistanse, avlasting av adm. oppgaver, finansiering og organisering bl.a. Alt for mange gode ideer går tapt eller selges for tidlig til utlandet.

Hovedsaken må være å gi kompetent støtte og tilgang på risikovillig kapital.

Forskningsrådet bør renonsere på sin stramme programorientering og nitidig styring og vie mer plass og midler til gode ideer, selv om de ikke passer inn i et program. Kreativitet utvikles ikke i trange rammer!

Miljøteknologi er viktig, men må ikke få bli enerådende. Det er høyt opp og langt frem. Videreutvikling på basis av eksisterende vellykket næring er en sikrere og raskere vei.

**Akershus AP ønsker mer satsing på næringsutvikling som fører til etableringen av levedyktige og innovativ industri.**

**Sosial dumping**

1. **«En-manns-bedrifter»**

De såkalte en mannsbedriftene spenner fra forskere som vil teste ut en ide til de utallige innvandrerkvinner som driver i renholdsbransjen. Dette er et lavterskeltilbud som lett går under radaren i diskusjon om sosial dumping. Mange av disse lar seg hyre inn til andre større foretak til priser ingen kjenner, og mange jobber privat for priser som ikke dekker sosiale omkostninger.

Det offentlige stiller ingen krav utover at en må fylle ut et skjema. Siste år er det ca 1000 slike bedrifter som baserer seg på renhold, av disse er svært mange innvandrere.

**Akershus Ap vil be om at dette blir utredet slik at ikke tusenvis av mennesker organisert på denne måte står uten det sikkerhetsnett nordmenn normalt skal ha.**

**Arbeiderpartiet må ta ansvar for en utenrikspolitisk dreining**

1. Forslag fra Henrik og Jørgen

Arbeiderpartiet må ta ansvar for en utenrikspolitisk dreining

Den globale politiske utviklingen byr på store utfordringer, og vil med stor sannsynlighet fortsette sånn de neste fire årene – dvs. flytende, uforutsigbar og betydelig mindre ordnet enn hva vi er vant til. USA vil fortsatt være en dominerende aktør, men vi er inne i et tidsskifte og Norge må forberede seg på en moderat og langvarig internasjonal dreining hvor USA ikke lenger spiler den rollen de har spilt i etterkrigstiden. Den såkalte Washington-konsensusens dominans med en gitt geopolitisk og verdipolitisk akse over Atlanterhavet vil være svakere enn hva Norge har tatt for gitt til nå.

Samtidig vil et mer nasjonalt orientert klima i store deler av verden bety at globale løsninger og samarbeid vil fremstå som mindre tiltrekkende for mange velgere og regjeringer. Mange vil fornemme verden som både nærmere og farligere. Opplevelsen av en verden med alvorlige uløste globale problemer (knyttet til press i det globale arbeidsmarkedet, klimatrussel, terror og digitale trusler) vil prege framtidssynet.

En tydelig, gjennomtenkt og gjenkjennelig utenrikspolitisk håndtering som både forsvarer globaliseringen, men også beskytter samfunnet mot globaliseringens negative krefter, vil derfor ha betydelig resonans. Arbeiderpartiets evne til å møte opplevelsen av utrygghet og svare tydelig på de sentrale utfordringene, vil være viktigere enn noen gang de siste tre tiårene, og her finnes det et stort rom som ennå ikke er fylt.

Norge vil i økende grad bli stående overfor en strategisk utfordring knyttet til å finne riktig sikkerhetspolitisk balansen i et mer stridig stormaktsklima. På samme tid må Norge også balansere mellom to grunnleggende og velkjente mål i norske utenrikspolitikk: På den ene siden, realpolitisk fokus på orden og pragmatisk politikk; på den andre, vektlegging av menneskerettigheter og liberale verdier. Endelig er Norge (langsiktig) nødt til å begynne å forberede seg på at internasjonale institusjoner som er bærebjelker i norsk utenrikspolitikk (FN, NATO, stabilt EU) både vil svekkes og oppleves ikke å svare adekvat på de utfordringene verden og Norge står overfor. På dette området vil en fordypning, og videreutvikling, av nordisk sikkerhetssamarbeid ha stor relevans, og ha bred støtte i Norge. Dette vil kunne gjøres innenfor rammen av NATO.

På samme tid trues nasjonale samfunn av uregulert digital monopolisme. I tiden vi har gått inn i vil frie medier, fri ytring, nasjonale markeder og arbeidsliv kunne undergraves av et kapitalmettet digitalt næringsliv ledet av Google, Facebook og andre aktører i Silicon Vally og i Zhongguancun District i Beijing. Det er nær kobling mellom spørsmål om regulering av de digitale superselskapene og utviklingen av norsk arbeidsmarked, arbeidsplasser og nasjonal kontroll over norsk økonomi og samfunnsutviklingen.

Kort sagt: Norge står ikke overfor dramatiske, umiddelbare endringer. Mye vil ligge fast for Norge når det gjelder utenrikspolitiske behov og prioriteringer. Likevel må deler av norsk utenrikspolitikk i årene som kommer tilpasses en virkelighet som er under strukturell endring, og Arbeiderpartiet må stå for denne justeringen.

1. Norge trenger en bredere norsk sikkerhetsvev med Norden og Tyskland. USA er Norges sikkerhetspolitiske hovedallierte og NATO er en avgjørende garanti for norsk sikkerhet, men den er ikke like sikker som før. USA (og NATO) bør suppleres av en «sikkerhetsvev» med flere tråder. En av trådene kan være tettere nordisk samarbeid, og en fremtidig nordisk sikkerhetsallianse. En annen er at Norge etablerer Tyskland som en politisk hovedalliert, og prioriterer samarbeid og nært kontaktdiplomati med Kina og Russland, selv midt i alvorlige uenigheter. Å unngå stormaktsrivalisering bør være Norges viktigste mål.
2. Norge trenger en langsiktig og gjennomtenkt politikk for å beskytte det norske samfunnet mot digitale monopolistiske aktører gjennom regulering og et bevisst forhold til «Digital grensesetting». Facebook, Google og Amazon leverer noen av planetens mest populære produkter, men uregulert er nettgigantene også direkte trusler mot deler av norsk samfunnsutvikling. Det trengs en utenrikspolitikk som er med på å temme kraften til digitale supermakter. Å slippe Amazon, uten regulering og velfungerende beskatning rett inn på bokmarkedet, slik Sverige er i ferd med å gjøre, eller la Über kjøre taxi i Norge slik regjeringen vil, er ikke fremtidsrettet, men nasjonal forvitring i en monopolistisk global arkitektur.
3. Internasjonalt utvalg i Arbeiderpartiet bør nedsette et eget bredt sammensatt arbeidsutvalg som fram mot 2021 skal komme med innspill til fornyelsen av Arbeiderpartiets utenrikspolitikk. Dette må også sees i sammenheng med at partiet har nedsatt et utvalg som skal gjennomgå innvandringspolitikken. Migrasjon er en vesentlig del av det internasjonale bildet verden står ovenfor og må derfor sees i sammenheng med endringene i utenrikspolitikken.
4. Forslag fra Jørgen Lorentzen

Forbrytelse mot menneskeheten

I løpet av de siste årene har den tyrkiske staten drept tusenvis av mennesker i de kurdiske områdene, gjennomført tvungen migrasjon, jevnet byer og bydeler med jorden og drevet en omfattende forfølgelse av og terror mot det kurdiske folket i og utenfor Tyrkias grenser. Ifølge internasjonale rapporter har det tyrkiske militæret hatt militære aksjoner mot byer som Sirnak, Cizre, Nusaybin, Silopi, Diyarbakir med flere. Situasjonen er både ytterlige forverret og aktualisert gjennom invasjonen i Syria og kampene mot de kurdiske styrkene i Afrin.

Akershus Arbeiderparti oppfordrer Arbeiderpartiet til å undersøke muligheten for å anklage den tyrkiske presidenten for folkemord, forbrytelse mot menneskeheten og krigsforbrytelser og stevne presidenten for Den internasjonale menneskerettighetsdomstolen i Haag.

**7 Valg**

Valgkomiteens innstilling foreligger på Årsmøte.

Styrets innstilling til Programutvalg og Valg- og nominasjonskomite foreligger på Årsrmøte.

**8 « Den politiske situasjon» v Stortingsrepresentant Nina**

 **Sandberg.**

**9 Avslutning**